Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako galdera, herritarrek sistema judizialarekiko konfiantza berreskuratze aldera Nafarroako Gobernuko Lehendakaritzako, Funtzio Publikoko, Barneko eta Justiziako Departamentuak egin nahi dituen jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Laura Lucía Pérez Ruano andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Lehendakaritzako, Funtzio Publikoko, Barneko eta Justiziako kontseilariak Legebiltzarraren hurrengo Osoko Bilkuran ahoz erantzun dezan:

Nafarroako Gobernuko Lehendakaritzako, Funtzio Publikoko, Barneko eta Justiziako kontseilariak zer urrats egiteko asmoa du, onbideratze aldera herritarrek sistema judizialean duten konfiantza gero eta txikiagoa, zeina bereziki azaleratu baita azken erabakien ondorioz (la Manada, Altsasu eta Sanjurjoren gorpuzkiak Iruñeko “Erorien monumentura” berriz eramatea)?

Iruñean, 2018ko uztailaren 18an.

Foru parlamentaria: Laura Lucía Pérez Ruano